open-index/open-wikipedia-markdown huggingface dataset:
Kristiina Lyytinen

**Kristiina Maria Lyytinen** (o.s. **Häikiö**, 11. elokuuta 1943 Helsinki – 9. heinäkuuta 2006 Juva) oli suomalainen dramaturgi, joka teki elämäntyönsä Helsingin Kaupunginteatterin dramaturgina (1969–1997) ja suomentajana.

Lyytinen kirjoitti ylioppilaaksi Kuopion tyttölyseossa 1962 ja valmistui suomen kielen (filosofian) maisteriksi Helsingin yliopistosta 1968.

Lyytinen toimitti Viljo Kajavan muistelmat *Aika rakastaa, aika laulaa, Runoilija muistelee* (Otava 1990). Hän toimitti ja taittoi myös teatterin käsiohjelmia. Lyytinen kirjoitti Bo Carpelanin tekstin pohjalta näytelmän *Kesäkuu* 1981 ja suomensi muun muassa Ralf Långbackan *Kohtaamisia Tšehovin kanssa* 1987.

Lyytisen puoliso oli dosentti Eino Lyytinen, ja hänen poikansa toimittaja Jaakko Lyytinen. Lyytisen isä oli Juuso Häikiö ja veli Martti Häikiö.

## Lähteet
* Viikko-Savo muistokirjoitus Martti Häikiö, Kuopiolainen kulttuuriteini on poissa Html-versio

### Viitteet
Englannin 2. divisioona

**Englannin 2. divisioona** () oli vuosina 1892–1992 Englannin jalkapalloilun toiseksi korkeimman sarjatason nimi. Vuosina 1992–2004 se oli sarjajärjestelmän kolmanneksi ylimmän tason nimi.

2. divisioona perustettiin vuonna 1892, kun Englannin kaksi kilpailevaa liigaa Football League ja Football Alliance yhdistyivät. Kaikki joukkueet eivät mahtuneet samaan sarjaan, joten Football League jaettiin kahteen sarjatasoon. Myöhemmin 2. divisioonan alle perustettiin uusia sarjatasoja. Kaudelle 1992–1993 syntyi Football Leaguen yläpuolelle Valioliiga, jolloin 2. divisioonasta tuli sarjajärjestelmässä kolmas porras. Nimi 2. divisioona katosi 2004, kun Football Leaguen sarjojen nimiä muutettiin ja 2. divisioonasta tuli Ykkösliiga ().
Veikko Torkkeli

**Veikko Torkkeli** on entinen suomalainen jääkiekkoilija ja jääpalloilija. Torkkeli pelasi jääkiekkoa Kärpissä ja Tapparassa sekä toimi Kärppien päävalmentajana. 

Torkkeli pelasi 348 ottelua tehoin 42+49=136. Jäähyjä hän sai 270 minuuttia. Pudotuspeleissä hän pelasi 43 ottelua tehoin 6+9=15 jäähyin 57 minuuttia. Torkkeli voitti pelaajana yhden kullan ja neljä pronssia. 

Torkkelin neljä vuotta nuorempi veli Jorma oli myös Kärppien miehiä .

Torkkeli toimii nykyään junioripäällikkönä Kiekko-Oulu nimisessä jääkiekkoseurassa.

## Lähteet
* 
* *www.kiekkooulu.org*

### Viitteet
Venäläisen taiteen museon kokoelmat

**Venäläisen taiteen museon kokoelmat** kattavat venäläisen kuvataiteen 900-luvulta nykypäiviin. Tämä artikkeli luo katsauksen museon taide-esineisiin. Yhteensä kokoelmissa on 40 000 teosta.

## Teoksia Venäläisen taiteen museon kokoelmissa

Tiedosto:Goldenlocks.jpg|Novgorodin koulu,*Pyhä Ylienkeli [[Gabriel]]*, ikoni 1100-luku.
Tiedosto:George novgorod.jpg|Novgorodin koulu,*[[Pyhä Yrjö|Pyhä Georgios Voittaja]] ja lohikäärme*, ikoni 1500-luku.
Tiedosto:F.I.Krasnoschekov by Antropov (1761, Russian museum).jpg|Aleksei Antropov, *Atamaani F. I. Krasnoštšokov*, 1761. 
Tiedosto:Catherine II the Legislatress by D.Levitskiy (1783, Novosibirsk musem).jpg|Dmitri Levitski, *Katariina II Suuri*, 1783.
Tiedosto:Holy Wisdom (1812, Russian museum).jpg|*Sofia, Pyhä Viisaus*, ikoni 1812.
Tiedosto:Brjullov Italianskij Poldenj.jpg|Karl Brüllow, *Italialainen iltapäivä*, 1827.
Tiedosto:Aivazovsky,_Ivan_-_The_Ninth_Wave.jpg |Ivan Aivazovski, *Yhdeksäs aalto*, 1850.
Tiedosto:Ilya_Repin_-_Sadko_-_Google_Art_Project.jpg|Ilja Repin, *Sadko vedenalaisessa maailmassa*, 1876.
Tiedosto:Bashkirtseva Autumn.jpg|Marie Bashkirtseff, *Syksy*, 1883.
Tiedosto:Semiradsky Christ Martha Maria.jpg|Henryk Siemiradzki, *Kristus, Martta ja Maria*, 1886.
Tiedosto:Troubetzkoy Levitan.jpg|Pavel Trubetskoi, *Isaak Levitan*, 1899.
Tiedosto:Pasternak podlampoj.jpg|Leonid Pasternak, *Alla lampun. Leo Tolstoi perhepiirissä*, 1902.
Tiedosto:Kustodiev irina.jpg|Boris Kustodijev, *Irina* (tytär), 1906.
Tiedosto:Malevich.black-square.jpg|Kazimir Malevitš, *[[Musta neliö]]*, 1913.
Tiedosto:Korovin pier in Gurzuf.JPG|Konstantin Korovin, *Gurzufin satamalaituri*, 1914.


## Lähteet

## Aiheesta muualla
Martin Block

**Martin Block** (1901 tai 1903 &ndash; 18. syyskuuta 1967) oli yhdysvaltalainen radiojuontaja ja eräs ensimmäisiä kuuluisuuteen nousseita radio-DJ:eitä. 

Block aloitti radiouransa lukemalla mainoksia tijuanalaisella radioasemalla Meksikossa. Sieltä hän siirtyi Los Angelesiin KFWB-asemalle, jossa työskenteli myös DJ Al Jarvis, jolla oli oma suosittu paikallisesti lähetetty ohjelmansa *Make Believe Ballroom*, jossa Jarvis soitti äänilevyjä ja puhui artisteista aivan kuin he olisivat olleet todellisuudessakin paikalla. 1934 Block siirtyi New Yorkiin WNEW-asemalle. Kun Charles Lindberghin pojan kidnappauksesta ja murhasta epäillyn Bruno Hauptmannin oikeudenkäynti alkoi 1935, WNEW oli ainoa radiokanava, jonka sallittiin seurata oikeudenkäyntiä, muiden tiedotusvälineiden käyttäessä pitkälti WNEW:n uutisointia lähteenään. Uutisointi tuotti ongelmia WNEW:lle, sillä tietoja oikeudenkäynnistä tuli epäsäännöllisin väliajoin ja väliajat jouduttiin täyttämään musiikilla. WNEW palkkasi 25-henkisen orkesterin, joka tuli kalliiksi ja usein esitykset jouduttiin keskeyttämään kesken kappaleen, joka ei ollut muusikoiden mieleen. Martin Block ehdotti aseman johtajalle orkesterin korvaamista äänilevyillä. Ehdotukseen ei aluksi suostuttu, sillä äänilevyjen soittamista ei pidetty ammattimaiselle radioasemalle sopivana. Lopulta kustannussyistä levyjen soittaminen kuitenkin aloitettiin ja Block kopioi uuden ohjelman idean ja nimen suoraan Al Jarvikselta ja ensimmäinen Blockin *Make Believe Ballroom* lähetettiin 3. helmikuuta 1935.  Alkuaikoina ohjelma lähetettiin aina tarvittaessa, mutta vähitellen se vakiintui ohjelmistoon ja vuonna 1940 se pääsi syndikointiin.

Block juonsi ohjelmaa aina vuoteen 1958 asti, jolloin hänet korvasi William B. Williams, lukuun ottamatta vuosia 1946–1948, jolloin hän työskenteli Los Angelesissa.

Martin Block nimettiin Radio Hall of Fameen vuonna 1988.

## Lähteet
Seppo Häkkinen

**Seppo Auvo Antero Häkkinen** (s. 2. kesäkuuta 1958 Kuopio) toimi Mikkelin hiippakunnan piispana helmikuusta 2009 syyskuuhun 2023. Aiemmin Häkkinen työskenteli Kirkkohallituksen toiminnallisen osaston johtajana 2002–2009, Heinolan maaseurakunnan kappalaisena 1987–2001 ja Imatran seurakunnan virallisena apulaisena 1983–1987. 

Koulutukseltaan Häkkinen on teologian tohtori. Hänen vuonna 2010 hyväksytty väitöskirjansa *Ihanne ja todellisuus* käsitteli kirkon jäsenyyteen sitoutumista ja kirkosta eroamista.

Häkkisen perheeseen kuuluvat vaimo Maria sekä neljä lasta.

## Julkaisut
* 
* 
* 
* 

## Aiheesta muualla
* Seppo Häkkinen Omat sivut
* [Https://www.mikkelinpiispa.fi/esittely/aikaisemmat-piispat/ Aikaisemmat piispat]. Mikkelin hiippakunnan piispan sivut

## Lähteet
Karol Kurpiński

**Karol Kurpiński** (6. maaliskuuta 1785 – 18. syyskuuta 1857) oli puolalainen säveltäjä ja kapellimestari. Hän aloitti musiikinopintonsa uruilla. Jo kaksitoistavuotiaana hän pääsi urkuriksi kirkkoon, jossa hänen setänsä toimi pappina. 15-vuotiaana hän liittyi viulistiksi kreivi Feliks Polanowskin yksityiseen orkesteriin, johon hänen toinen setänsä kuului.

Vuoden 1808 vaiheilla Kurpinski sävelsi ensimmäisen oopperansa *Pygmalionin*. Vuonna 1810 hän asettui Varsovaan, missä pääsi oopperan kapellimestariksi. Hän opetti musiikkia monissa alan oppilaitoksissa ja perusti musiikkilehden. 

Kurpinski sävelsi 24 näyttämöteosta (oopperoita ja baletteja), pianomusiikkia, lauluja sekä kamarimusiikkia.

## Lähteet
Mäntyankeroinen

**Mäntyankeroinen** (*Bursaphelenchus xylophilus*) on sukkulamatoihin kuuluva ankeroislaji. Se elää havupuissa ja voi sopivissa olosuhteissa lopulta tappaa puut. Mäntyankeroinen on kasvinterveyden suojelemisesta annetun lain mukaan luokiteltu Suomessa vaaralliseksi kasvintuhoojaksi, jonka esiintymistä epäiltäessä on viipymättä otettava yhteyttä Ruokavirastoon.

Mäntyankeroinen on läpikuultava pieni mato, joka on aikuisenakin alle millimetrin pituinen. Se voi elää puussa vuosikausia, mutta puusta toiseen siirtyäkseen se tarvitsee siirtäjähyönteisen. Tällaisina kuljettajina voivat toimia esimerkiksi *Monochamus*-suvun tukkijäärät: suutari (*Monochamus sutor*) ja ranskanräätäli (*Monochamus galloprovincialis*).

Mäntyankeroisia tavataan Pohjois-Amerikassa, Aasiassa ja Portugalissa. Syyskuussa 2008 myös Suomessa poltettiin portugalilaisia pakkauslaatikoita mäntyankeroisien vuoksi. EU:n komissio on julistanut Portugalin saastuneeksi alueeksi ja maan havupuunvientiä on rajoitettu.

Jos olosuhteet ovat hyvät, mäntyankeroisen määrä voi kasvaa kymmentuhatkertaiseksi parissa viikossa. Mäntyankeroisen vaivaavat männyt kuolevat nopeasti. Niiden pihkaneritys tyrehtyy ja latvus muuttuu punaruskeaksi, kun neulaset kuolevat.

## Lähteet

## Aiheesta muualla
* Laji.fi: Mäntyankeroinen (''Bursaphelenchus xylophilus'')
* Vieraslajit: Mäntyankeroinen (''Bursaphelenchus xylophilus'')
* Usein kysyttyä mäntyankeroisesta 
* EPPO Data Sheets on Quarantine Pests ''Bursaphelenchus xylophilus'' 
* Europe-aliens.org: Bursaphelenchus xylophilus  (pdf) 
* UniProt, Taxonomy: Bursaphelenchus xylophilus 
* Centre for Agriculture and Biosciences International (CABI): Bursaphelenchus xylophilus (pine wilt nematode)
Cetonia

***Cetonia*** on kovakuoriaisiin (Coleoptera) kuuluva suku.

## Lajeja

## Aiheesta muualla
*Laji.fi: Cetonia
*University of Michigan, Animal Diversity Web (ADW): Cetonia 
*INaturalist: Cetonia
Pro Estonia

**Pro Estonia** oli suomalainen ja suomenkielinen aikakauslehti. Sitä julkaisivat Tampere-Tartto-seura ja Suomen Viro-yhdistysten liitto. Muita yhteistyökumppaneita olivat ainakin Suomalais-Eestiläinen kauppayhdistys ja Tuglas-seura.

Lehti oli perustettu vuonna 1989. Lehti ilmestyi neljä kertaa vuodessa ja sen painos oli keskimäärin 3&nbsp;000 kpl. Se kertoi muun muassa Viron kulttuurista, historiasta, matkailusta ja taloudesta. *Pro Estonian* ja sen verkkolehden päätoimittajana toimi vuodesta 1997 alkaen Matti Niiranen. Hän oli myös lehden kustantaja.

Helmikuussa 2009 *Pro Estonian* paperipainoksen ilmestyminen päätettiin keskeyttää. Kustannus Pro Estonia Oy ilmoitti samalla keskittyvänsä vuonna 2000 perustetun *Pro Estonian* verkkolehden kehittämiseen.

*Pro Estonian* verkkolehteä ei kuitenkaan päivitetty kevään 2009 jälkeen. Kustannus Pro Estonia Oy:n toiminta on lakannut vuonna 2016.

## Lähteet
Josselyn Van Tyne

**Josselyn Van Tyne** (11. toukokuuta 1902 Philadelphia – 1957) oli yhdysvaltalainen lintutieteilijä.

Josselyn Van Tynen vanhemmat olivat Claude Halstead Van Tyne ja Isabella Joslin Van Tyne. Hänen isänsä oli historioitsija, joka työskenteli Pennsylvanian yliopistossa ja myöhemmin Michiganin yliopistossa, jossa hänestä tuli Historia-osaston johtaja.

Josselyn Van Tyne avioitui Helen Belfield Batesin kanssa 1933.

Van Tyne kiinnostui linnuista jo poikana. Hän vieraili usein Ann Arborin eläintieteellisessä museossa. Hän opiskeli Harvardissa ja väitteli filosofian tohtoriksi Michiganissa 1928. Väitöskirjan aiheena oli rikkitukaanin (*Ramphastos sulfuratus*, silloin *R. brevicarinatus*) biologia, jota varten Van Tyne tutki lajia Panaman kanavan alueella Barro Colorado Islandilla. Hänen kiinnostuksensa tukaaneihin jatkui läpi elämän.

Van Tyne työskenteli Michiganin yliopiston eläinmuseossa ensin apulaiskuraattorina ja vuodesta 1931 alkaen kuraattorina, jossa virassa hän pysyi kuolemaansa saakka. Eläintieteen professori hän oli vuodesta 1953 lähtien. Van Tyne tutki etenkin lintujen systematiikkaa, esiintymistä, ekologiaa ja biologiaa. Hän työskenteli pääasiassa museossa mutta kävi joka vuosi pitkällä retkellä. Hän kävi Indo-Kiinassa 1928–1929, Keski-Amerikassa, arktisessa Kanadassa, Euroopassa ja monissa paikoissa Yhdysvaltoja. Hän oli tehokas keräilijä ja preparoi erinomaisesti tuhansia lintuja.

Van Tyne toimitti *The Wilson Bulletinia* vuosina 1939–1948. Toimittajana hän oli äärimmäisen pikkutarkka ja perehtyi käsikirjoitukseen ja viitteisiin ylettömän huolellisesti, mistä aiheutui monenlaisia ongelmia. Van Tyne liittyi vuonna 1922 American Ornithologists' Unioniin, jossa hän palveli useissa toimikunnissa ja myös yhdistyksen puheenjohtajana 1950–1953. Vuonna 1954 hän toimi puheenjohtajana International Ornithological Congressin tapaamisessa Baselissa, Sveitsissä.

Van Tyne kuvaili ja nimesi joitakin lintujen alalajeja, muun muassa luolapääskyn alalajin *citata*.

Van Tyne oli tuottelias kirjoittaja ja alla olevassa listassa on vain pieni osa hänen kirjoituksistaan.

## Teoksia
* *Birds of the Kelley-Roosevelts Expedition to French Indo-China*, yhdessä Outram Bangsin kanssa. 1931.
* *The Birds of Northern Peten, Guatemala. 1935.
* *... The discovery of the nest of the Colima warbler (Vernivora crissalis)*. 1936.
* *The Birds of Brewster County, Texas*. 1937.
* *Check list of the birds of Michigan*. 1938.
* *Island Life in Lake Michigan*. Cranbrook. 1948.
* *A Distributional Check-list of the Birds of Michigan*, yhdessä Dale A. Zimmermanin kanssa. 1959.
* *Fundamentals of Ornithology'', yhdessä Andrew J. Bergerin kanssa. 1959.

## Lähteet
* Muistokirjoitus (The Auk)
Ken Nelson

**Ken Nelson** voi viitata ainakin seuraaviin:

* Ken Nelson (1911–2008), yhdysvaltalainen musiikkituottaja
* Ken Nelson (s. 1959), brittiläinen musiikkituottaja.
Allomyrina

***Allomyrina*** tai ***Trypoxylus*** on kovakuoriaisiin (Coleoptera) kuuluva suku.

## Lajeja
* *[[Allomyrina davidis]]*
* *[[Allomyrina dichotoma dichotoma]]*
** *[[Allomyrina dichotoma inchachina]]*
** *[[Allomyrina dichotoma politus]]*
** *[[Allomyrina dichotoma septentrionalis]]*
** *[[Allomyrina dichotoma tsunobosonis]]*
** *[[Allomyrina dichotoma takarai]]*
* *[[Allomyrina pfeifferi]]*

## Aiheesta muualla
* ''Allomyrina dichotomus politus'' -kuvia, InsectaCulture.com  (englanniksi)
* ''Allomyrina dichotomus tsunobosonus'' -kuvia, InsectaCulture.com  (englanniksi)
* ''Allomyrina pfeifferi'' -kuvia, InsectaCulture.com  (englanniksi)
Punikki

**Punikki** on historiallinen, halventava nimitys punakaartin jäsenistä, erityisesti Suomen sisällissodan toiseen osapuoleen, vasemmistolaisiin, kansanvaltuuskuntalaisiin eli *punaisiin* kuuluneista. Sävyltään punikki vastaa Suomen sisällissodan toisesta osapuolesta, valkoisista, erityisesti suojeluskuntalaisista käytettyä lahtari-nimitystä. Nämä nimitykset ovat yleensä osapuolten toisistaan käyttämiä. Niitä käyttivät aikuisten esimerkkiä seuraten myös lapset kirjallisessakin muodossa esimerkiksi päiväkirjoissa.

Yhdysvalloissa ilmestyi amerikansuomalaisten vasemmistolaisten Tyomies Societyn julkaisema pilalehti *[[Punikki (pilalehti)|Punikki]]* vuosina 1921–1936.

Näiden merkitysten lisäksi Punikki voi viitata erisnimenä lehmään kuten esimerkiksi Mansikki – mikä antaa vihjeen myös esikristillisestä naisennimestä – sekä yleisnimenä ruskeaan lehmään, ja siitä sieniryhmälaji punikkitattiin.

## Lähteet
Suomalais-Eestiläinen kauppayhdistys

**Suomalais-Eestiläiseen kauppayhdistykseen** kuuluu noin 150 suomalais-virolaista kauppaa tekevää yritystä. Yhdistyksestä käytetään lyhennettä SEKY. Se järjestää seminaareja, matkoja ja muita tilaisuuksia, joilla vahvistetaan suomalaisten ja virolaisten yritysten tuntemusta suomalais-virolaisista suhteista.

## Aiheesta muualla
* Suomalais-Eestiläisen kauppayhdistyksen kotisivut Kauppayhdistykset-sivustolla
Godot

**Godot** voi tarkoittaa seuraavia:
* Godot Engine, pelimoottori
* *[[Huomenna hän tulee]]*, näytelmä ja sen hahmo
* *[[Luettelo Ace Attorney -hahmoista|Ace Attorney]]*-sarjan hahmo
Beechcraft Bonanza

**Beechcraft Bonanza** on yhdysvaltalainen Beech Aircraft Corporationin valmistama yksimoottorinen nelipaikkainen yleisilmailulentokone, joka esiteltiin vuonna 1947. Konetta valmistaa nykyään Hawker Beechcraft. Bonanzaa ja sen muunnoksia on valmistettu yli 17&nbsp;000 kappaletta.

Kun Bonanza alun perin suunniteltiin 1947, siinä oli V-pyrstö. Tämä konstruktio kuitenkin osoittautui erittäin onnettomuusalttiiksi, ja kone sai lempinimen *fork-tailed doctor killer*, lukuisien onnettomuuksien jälkeen. Pyrstökonstruktio muutettiin lopulta tavanomaiseksi, ja koneen käsittelyominaisuudet paranivat huomattavasti.

## Tekniset tiedot

### Onnettomuuksia
Vuonna 1974 saamelaisvaltuuskuntaa Ivalosta Bodøhön kuljettanut V-pyrstöinen kone katosi jäljettömiin vähän ennen laskeutumista.

## Lähteet

## Aiheesta muualla

*U.S. Centennial of Flight, The Beechcraft Bonanza 
*Hawker Beechcraft, Bonanza 
*Käyttäjäyhdistys
*Historia
Hylsykartonki

**Hylsykartonki** on kierre- tai parallel-hylsyjen valmistukseen käytetty kartonkilaatu. Hylsykartonki valmistetaan usein kierrätysmateriaalista, kuten aaltopahvi, pakkauspahvi, jätepaperi sekä nestepakkauksista peräisin oleva kierrätyskuitu. Lisäksi käytetään koivusta valmistettua kemimekaanista massaa ns. puolisellua, mikäli valmistetaan palstautumislujuudeltaan lujempia kartonkilaatuja. Hylsykartongista valmistettuja hylsyjä käytetään muun muassa paperiteollisuudessa paperirullien pohjina, joiden päälle rulla muodostetaan.
Vaeltajasimpukka

**Vaeltajasimpukka** (*Dreissena polymorpha*) on pienikokoinen, ensisijaisesti sisävesissä elävä simpukkalaji. Se on levinnyt vieraslajina moniin luontaisen elinalueensa ulkopuolella sijaitseviin vesistöihin, ja sitä pidetään maailmanlaajuisesti yhtenä sadasta haitallisimmasta vieraslajista.
__notoc__
## Ulkonäkö ja koko
Vaeltajasimpukka kasvaa 15–30 millimetriä pitkäksi. Kuoren muoto on ympyrän sektorin kaltainen. Väritys vaihtelee, lajista on kellanruskea, punaruskea ja ruskeavalkoraitainen värimuoto. Näistä raidallinen on yleisin.

## Levinneisyys
Vaeltajasimpukka on alkujaan kotoisin Kaakkois-Euroopasta Mustanmeren ja Kaspianmeren alueen järvistä. Itämeren alueelle se levisi jo 1800-luvulla laivojen mukana. 1900-luvun lopulla se on edelleen levinnyt toisten laivojen mukana Pohjois-Amerikan Suurille järville. Nykyisin sitä tavataan 40 prosentissa Yhdysvaltojen sisävesireiteistä. Suomen vesialueilla Suomenlahden itäosissa sen havaittiin lisääntyvän 1990-luvun lopussa.

## Ongelmat
Vaeltajasimpukat kiinnittyvät pohjan rakenteisiin ja toisiinsa ryppäiksi ja voivat muodostaa yhtenäisiä simpukkamattoja. Ne voivat tukkia vedenalaisia putkia ja haitata veneillä liikkumista. Yhdysvalloissa lajin on arvioitu aiheuttaneen jo kymmenien miljardien tappiot.

## Lähteet
Kyllä Euroopalle

**Kyllä Euroopalle** oli 1990-luvun puolivälissä toiminut kansalaisliike. Yhdistyksen tarkoitus oli edistää Suomen jäsenyyttä Euroopan unionissa, minkä johdosta kansalaisliike teki mittavan kampanjakiertueen, joka ulottui Suomen kaikkiin osiin. Yhdistys julkaisi *Kyllä Euroopalle* -lehteä, jonka painos oli suurimmillaan yli 500&nbsp;000 kappaletta. Lehden päätoimittajana toimi Matti Niiranen ja yhdistyksen pääsihteerinä Pauli Kivipensas. 

Kansalaisliike lakkautettiin Suomen liittyessä Euroopan unioniin vuonna 1995. Sen tilalle perustettiin Suomen Eurooppaliike, joka ryhtyi samana vuonna julkaisemaan Eurometri -lehteä. 

## Lähteet
* Suomen Eurooppaliike ry:n internet-sivusto
* Painetut Kyllä Euroopalle -lehdet
Costa Serena

**Costa Serena** on italialaisen Costa Crociere -yhtiön 2007 valmistunut Välimerellä ja Kanariansaarilla risteilevä risteilyalus. Laivalla on muun muassa teatteri, neljä uima-allasta, viisi ravintolaa ja 13 pubia. Laivassa on yli 500 parvekkeellista hyttiä.

## Rakentaminen
Alus tilattiin 15. syyskuuta 2004 Fincantierin Sestri Ponenten telakalta Genovasta Italiasta. Sen köli laskettiin 17. toukokuuta 2005 telakkanumerolla 6130 ja alus laskettiin vesille 4. elokuuta 2006. Alus luovutettiin 14. toukokuuta 2007 Costa Crociere SpA:lle Genovassa Italiassa ja se kastettiin 19. toukokuuta Marseillessa.

## Liikennöinti
Alus aloitti risteilyt toukokuussa 2007. Se oli vuonna 2009 National Geographic TV:n kuvaamassa ohjelmassa *Cruise Ship Diaries*.

## Lähteet

## Aiheesta muualla
Daniel Wayne Smith

**Daniel Wayne Smith** (22. tammikuuta 1986 Mexia, Texas, Yhdysvallat – 10. syyskuuta 2006 Nassau, Bahama) oli yhdysvaltalainen näyttelijä ja Anna Nicole Smithin (1967–2007) poika. Hän esiintyi muun muassa äitinsä *[[The Anna Nicole Show]]'ssa*, jota näytettiin vuosina 2002–2004. Hänellä oli myös pieniä elokuvarooleja, ja hän oli yksi *Illegal Aliens* -elokuvan (2007) tuottajista.

Smith kuoli lääkkeiden yliannostukseen 20-vuotiaana ollessaan äitinsä luona Nassaussa. Anna Nicolelle oli syntynyt tytär, Daniel Waynen sisarpuoli Dannielynn, vain kolme päivää aikaisemmin. Äiti itse kuoli alle puoli vuotta poikansa jälkeen.

## Aiheesta muualla
*
The Anna Nicole Show

***The Anna Nicole Show*** oli Anna Nicole Smithin elämään perustunut yhdysvaltalainen tosi-TV-sarja. Se näytettiin ensi kertaa 4. elokuuta 2002 ja lopetettiin vuonna 2004. Smithin itsensä lisäksi sarjassa esiintyi muiden muassa hänen poikansa Daniel Wayne Smith.

Jaksot esitti E! Entertainment. Suomessa sarja tuli Neloselta.

## Aiheesta muualla
*
Shimon ben Gamliel

**Shimon ben Gamliel** (hepreaksi שמעון בן גמליאל) (n. 10 eaa. - 70) oli tannaisti ja juutalainen rabbi. Hän seurasi isäänsä Gamalielia Sanhedrinin johtajana vuonna 50. Roomalaisten kerrotaan surmanneen hänet.

Shimon oli Daavidin jälkeläinen. Hänen hautansa Kafr Kannassa Pohjois-Israelissa tunnetaan yhä.
Ranskan ympäriajo 2009

**Vuoden 2009 Ranskan ympäriajo** oli 96. Ranskan ympäriajo. Se alkoi Monacosta aika-ajolla 4. heinäkuuta ja päättyi Pariisiin 26. heinäkuuta. Kilpailun reitti kulki Espanjan, Andorran, Sveitsin ja Italian kautta. Reitillä oli kymmenen tasamaaetappia, seitsemän vuorietappia, yksi mäkietappi, kaksi henkilökohtaista aika-ajoa ja yksi joukkueaika-ajo. Kilpailun kokonaispituus oli 3&nbsp;459,5 kilometriä.

Kokonaiskilpailun voitti espanjalainen Alberto Contador 4 minuutin ja 11 sekunnin erolla luxemburgilaiseen Andy Schleckiin, joka voitti toisen kerran peräkkäin nuorten ajajien kilpailun. Kolmas oli yhdysvaltalainen kilpailun seitsenkertainen voittaja Lance Armstrong. Pistekilpailun voitti norjalainen Thor Hushovd 280 pisteellä ja mäkikirikilpailun italialainen Franco Pellizotti 210 pisteellä. Paras joukkue oli kazakstanilainen Astana. Yritteliäimmän ajajan tittelin sai Liquigas-tallin Franco Pellizotti.

## Joukkueet ja ajajat

Kilpailuun kutsuttiin seuraavat 20 joukkuetta:
 
* Ag2r-La Mondiale
* Agritubel
* Astana
* Bbox Bouygues Télécom
* Caisse d'Epargne
* Cervélo TestTeam
* Team Columbia-HTC
* Cofidis
* Euskaltel-Euskadi
* Française des Jeux
* Garmin-Slipstream
* Katjuša
* Lampre-N.G.C.
* Liquigas
* Team Milram
* Quick Step
* Rabobank
* Skil-Shimano
* Team Saxo Bank
* Silence-Lotto

Kilpailun ennakkosuosikkeihin kuuluivat muun muassa edellisvuoden voittaja Carlos Sastre, kaikki suuret ympäriajot voittanut Alberto Contador, Italian ympäriajon 2009 voittaja Denis Menšov, Liége–Bastogne–Liègen 2009 voittanut Andy Schleck, Ranskan ympäriajossa kahdesti toiseksi sijoittunut Cadel Evans ja kilpailun seitsenkertainen voittaja Lance Armstrong.

## Lopputulokset

### Kokonaiskilpailu

### Nuorten ajajien kilpailu

### Pistekilpailu

### Mäkikirikilpailu

### Joukkuekilpailu

## Etapit
*Etappien 1–11 tulokset
*Etappien 12–21 tulokset

&nbsp;&nbsp;&nbsp;&nbsp;&nbsp;&nbsp;&nbsp;Punaisella kehyksellä merkityt etapit päättyvät mäen tai vuoren päälle.

## Kilpailujen kehittyminen
Lähde:

*  Toinen etappi: Fabian Cancellaran johdettua sekä kokonais- että pistekilpailua ja Alberto Contadorin johdettua mäkikirikilpailua sekä oltuaan toinen kokonais- ja pistekilpailussa, pistekilpailun kolmantena ollut Bradley Wiggins kantoi vihreää paitaa.

## Keskeyttäneet

DNF = ei tullut maaliin, DNS = ei lähtenyt etapille, HD = etapin prosenttimääräisen enimmäisaikarajan ylitys

## Doping
Viisi päivää kilpailun päättymisen jälkeen 16. etapin voittaneen Euskaltel-Euskadi-tallin espanjalaisen Mikel Astarlozan ilmoitettiin antaneen positiivisen dopingnäytteen kahdeksan päivää ennen kilpailun alkua. Astarlozan tulokset mitätöitiin, ja etapilla toiseksi tullut Sandy Casar merkittiin voittajaksi.

Lance Armstrongin kaikki tulokset vuodesta 1998 lähtien, myös Ranskan ympäriajo 2009, mitätöitiin lokakuussa 2012 järjestelmällisen dopingin takia.

## Lähteet

## Aiheesta muualla
Paris for President

**"Paris for President"** on Paris Hiltonin toinen julkaistu kappale. Se on Hiltonin itse kirjoittama.

## Julkaisu
"Paris for President" julkaistiin musiikkivideona 27. lokakuuta 2008 swaghousemedia.com -sivustolla. Sivustolla kaupattiin pakettia, jonka ostamalla sai itselleen kappaleet "Paris for President" sekä "Jailhouse Baby" ja lisäksi videopätkiä, kuvia ja näytteet kappaleista "Crave", "Platinum Blonde" sekä "Girl Tax".

## Musiikkivideo
Kappaleelle kuvattiin video 3. lokakuuta 2008 Los Angelesissa, jossa Hilton esiintyy puvussa ja uima-asussa. Hän esiintyy presidenttiehdokkaana pitämässä puhettaan. Videolla kolmen hengen agenttiryhmä (näyttelijät Bryan McMullin, Matt Hall ja William Chan) laulaa "Paris for president". Myös Hiltonin koira Tinkerbell esiintyy videolle.

## Aiheesta muualla

* Kiis FM:n haastattelu 
* Tietoa singlestä 
* Musiikkivideo
Birżebbuġa

**Birżebbuġa** (tunnetaan myös nimillä **Birzebbugia** ja **BʼBuġa**) on kunta Maltalla. Se sijaitsee Maltan saaren eteläosassa. Kaupungin asukasluku oli noin 12&nbsp;500 vuonna 2017. Vuoden 2011 väestönlaskennassa asukkaita oli 10&nbsp;412.

Birżebbuġa on suosittu matkailukohde aivan kylän keskustassa sijaitsevan hiekkarantansa vuoksi. Rannan läheisyydessä on myös paljon kauppoja ja ravintoloita. Kunnan alueella on myös muutamia arvokkaita arkeologisia kaivauksia.

## Lähteet

## Aiheesta muualla
Pro Evolution Soccer 4

**Pro Evolution Soccer 4** (Japanissa nimellä *World Soccer: Winning Eleven 8* ja Yhdysvalloissa nimellä *World Soccer: Winning Eleven 8 International*) on Konamin kehittämä ja julkaisema ''Pro Evolution Soccer'' -pelisarjan neljäs osa, joka julkaistiin vuonna 2004 PlayStation 2:lle, Xboxille ja Microsoft Windowsille. Peli oli sarjan ensimmäinen Xboxille.

Peli sisältää yli 3&nbsp;000 lisensioitua pelaajaa, kolme täysin lisensioitua liigaa (Espanjan La Liga, Italian Serie A sekä Alankomaiden Eredivisie) ja 57 jalkapallomaajoukkuetta. Parannuksia edellisiin versioihin on tehty muun muassa harjoitteluun, harhautuksiin sekä animointiin. 

## Lähteet
Guzów

**Guzów** on kylä Keski-Puolassa. Se sijaitsee Masovian voivodikunnassa olevassa Wiskitkin kunnassa. Se kuului vuosina 1975–1998 Skierniewicen voivodikuntaan.

## Historia
Vuodesta 1765 Guzówin ja sen lähiseudun omisti Andrzej Ogiński. 1700-luvulla se joutui Feliks Łubieńskin omistukseen. Vuonna 1856 koko kiinteistö myytiin huutokaupassa Feliks Sobańskille. Guzówin alue palatseineen oli Sobańskien omistuksessa vuoteen 1944, jolloin se liitettiin kansallisomaisuuteen.

Valtiomies, kapinallinen ja säveltäjä Michał Kleofas Ogiński syntyi Guzówissa.

### Palatsi ja puutarha
Andrzej Ogiński rakennutti Guzówiin upean tiilisen kartanorakennuksen. 1800-luvun jälkipuoliskolla Feliks Sobańskin määräyksestä arkkitehti Władysław Hirschel kunnosti kartanorakennuksen palatsiksi ranskalaisten Loirejoen laakson linnojen esikuvan mukaan. Palatsin ympärille tehtiin maisemapuutarha, jonka suunnittelivat Walerian Kronenberg ja Franciszek Szanior.

Ensimmäisen maailmansodan aikana palatsi oli sairaalana rintaman lähellä, ja se ja puutarha vaurioituivat. Maailmansotien välisenä aikana ne kunnostettiin, mutta toisen maailmansodan aikana palatsin sisustus ja huonekalut ryöstettiin. Vuonna 1944 palatsi liitettiin kansallisomaisuuteen. Sodan jälkeen sitä käytettiin sokeritehtaan työläisten asuntona. Sobańskin suku sai palatsin takaisin 1992.

Palatsi on yhä huonossa kunnossa vuosikausien rappion jälkeen, samoin puutarha, joka on villiintynyt. Palatsin vanha kappeli, joka nykyisin on Pyhän Valoisin Felixin kirkko, on ainoa kunnostettu osa pienen puutarhaosuuden ohella.

## Aiheesta muualla
* Sztuka.net, Guzów, valokuvia
Manfred Pranger

**Manfred Pranger** (s. 25. tammikuuta 1978 Hall in Tirol, Itävalta) on itävaltalainen alppihiihtäjä. Pranger on erikoistunut pujotteluun, jossa hän voitti myös maailmanmestaruuden.

Pranger keskeytti Salt Lake Cityn olympialaisissa 2002 pujottelun ensimmäisellä kierroksella. MM-kilpailuissa hän on sijoittunut pujottelussa viidenneksi sekä St. Moritzissa 2003 että Åressa 2007. Bormion MM-pujottelussa 2005 hän keskeytti toisella kierroksella. Val d'Isèressä 2009 Pranger saavutti ensimmäisen arvokisamitalinsa voitettuaan pujottelun maailmanmestaruuden. Garmisch-Partenkirchenissä 2011 Pranger sijoittui pujottelussa yhdeksänneksi.

Pranger sijoittui maailmancupin osakilpailussa ensimmäisen kerran kärkikolmikkoon oltuaan kolmas Lillehammerin pujottelussa kaudella 2002–2003. Pujottelun maailmancupin kokonaispisteissä hän oli viides. Seuraavalla kaudella Pranger sijoittui pujottelukilpailuissa toiseksi Flachaussa sekä kolmanneksi Park Cityssä, Madonna di Campigliossa ja Sestrieressä. Pujottelucupissa hän oli seitsemäs.

Pranger voitti kaudella 2004–2005 Kitzbühelin ja Schladmingin maailmancup-pujottelut ja sijoittui lajin kokonaispisteissä kolmanneksi. Seuraavan kerran hän pääsi palkintokorokkeelle oltuaan toinen Adelbodenin pujottelussa kaudella 2008–2009. Viikkoa myöhemmin hän voitti Wengenin kilpailun ja oli myöhemmin samalla kaudella toinen Schladmingin pujottelussa. Pujottelucupissa hän sijoittui neljänneksi. Kaudella 2009–2010 hän oli toinen Garmisch-Partenkirchenin pujottelussa ja kolmas Alta Badian sekä Schladmingin pujotteluissa. Pujottelucupin loppupisteissä hän oli seitsemäs.

Pranger voitti pujottelun Euroopan cupin kokonaiskilpailun kaudella 2000–2001. Osakilpailuvoittoja hänellä on kauden 2007–2008 jälkeen kahdeksan. Itävallan pujottelumestaruuden hän on voittanut 2003 ja 2004 sekä suurpujottelumestaruuden 2007.

## Lähteet
*

## Aiheesta muualla
*Virallinen sivusto
Maria Szymanowska

**Maria Szymanowska** (alk. **Marianna Agata Wołowska**; 14. joulukuuta 1789 Varsova Puola – 25. heinäkuuta 1831 Pietari, Venäjä) oli puolalainen säveltäjä ja ensimmäisiä ammattimaisia virtuoosipianisteja 1800-luvulla. Hän oli taustaltaan juutalainen. Szymanowska kiersi laajasti esiintymässä Euroopassa, etenkin 1820-luvulla, ennen kuin asettui pysyvästi Pietariin. Siellä hän sävelsi hoville, piti konsertteja, opetti musiikkia ja piti vaikutusvaltaista salonkia. Hän kuoli koleraan.

Szymanowska sävelsi pianokappaleita, lauluja ja muita pieniä kamariteoksia sekä ensimmäiset puolalaiset etydit ja nokturnit pianolle. Hänen tyyliään on  luonnehdittu sanoin Chopinia edeltävän ajan *stile brillant*. Hänen sävellystensä määrä on noin sata, mutta orkesteriteoksia hänen ei tiedetä säveltäneen.

Szymanowskan tytär oli Celina Szymanowska, jonka puoliso oli puolalainen romantiikkaa edustava runoilija Adam Mickiewicz.

## Lähteet
* Elämäkerta ja bibliografia, Puolan musiikin keskus (Maja Trochimczyk) 

### Viitteet
Hanns Heinz Ewers

**Hanns Heinz Ewers** (1871–1943) oli saksalainen kirjailija, näyttelijä ja filosofi. Hänet tunnetaan kauhutarinoistaan ja yhteyksistään natseihin.

Ewers kirjoitti paljon näytelmiä, novelleja, runoja ja käsikirjoituksia elokuviin. Monien päähenkilö on Frank Braun, Ewersin kirjallinen omakuva. Hänen tunnetuin romaaninsa on Frankenstein-myyttiin pohjautuva teos nimeltä *Alraune* (1928), jonka pohjalta on tehty myös elokuva. Hänen tarinansa *Der Student von Prag* on sovitettu kahdesti elokuvaksi; tämä kaksoisolentotarina on kiehtonut myös psykoanalyytikkoja.

Weimarin tasavallan viimeisinä vuosina Ewers kiinnostui natsipuolueesta, sen nationalismista ja teutonien kulttuurin palvonnasta. Hän kirjoitti kansallissosialistien marttyyrista Horst Wesselistä elämäkerran *[[Horst Wessel (kirja)|Horst Wessel: eräs saksalainen kohtalo]]* (1932), jonka Mika Waltari suomensi vuonna 1933. Teoksen pohjalta valmistui elokuva, jonka nimeksi tuli eräiden vaiheiden jälkeen *[[Hans Westmar]]* (1933).

Ewers ei kuitenkaan koskaan liittynyt puolueeseen. Hän joutui natsien epäsuosioon, koska hän suhtautui myönteisesti juutalaisiin ja homoseksuaaleihin, ja hänen kirjojaan kiellettiin. 

## Lähteet

## Aiheesta muualla
* http://www.hanns-heinz-ewers.com/
André-Jacques Garnerin

**André-Jacques Garnerin** (31. tammikuuta 1769 Pariisi – 18. elokuuta 1823 Pariisi) oli ranskalainen kehikottoman (ei-jäykän) laskuvarjon keksijä. Garnerinia voidaan pitää ensimmäisenä varsinaisena laskuvarjohyppääjänä, sillä hän suoritti useita hyppyjä. Hän suoritti ensimmäisen dokumentoidun onnistuneen laskuvarjohypyn korkealta.

Garnerinin ensimmäiset kokeilut perustuivat sateenvarjon muotoisiin laitteisiin. Hän joutui brittijoukkojen  vangiksi Napoleonin sotien ensimmäisen vaiheen (1792–1797) aikana. Garnerin luovutettiin itävaltalaisille ja hän joutui sotavangiksi Budaan Unkariin lähes kolmeksi vuodeksi.

Vapautumisensa jälkeen Garnerin työskenteli ilmapallojen parissa. Hän hyppäsi ensimmäistä kertaa ilmapallosta silkkilaskuvarjolla 22. lokakuuta 1797 Parc Monceaun yllä Pariisissa. 900 metrin pudotuksen jälkeen hän laskeutui ihailevan väkijoukon eteen. 3.–4. lokakuuta 1803 hän kulki 395 kilometrin matkan Pariisin ja Clausenin välillä ilmapallollaan. 

Hänen puolisonsa Jeanne-Geneviève oli ensimmäinen naispuolinen laskuvarjohyppääjä.

Garnerin kuoli onnettomuudessa Pariisissa palkin osuttua häneen hänen rakentaessaan ilmapalloa. 

## Aiheesta muualla
Leijukerroskattila

**Leijukerroskattila** on biopolttoaineiden polttoon kehitetty lämpökeskusten ja -voimaloiden kattilatyyppi. Leijukerroskattilassa tulipesän alaosasta syötetään ilmavirta, joka saa tulipesässä pidettävän hiekan, tuhkan ja polttoaineen leijumaan. Palaminen tapahtuu näin muodostuvassa *pedissä*. Polttoaineen jatkuva sekoittuminen tehostaa lämmön ja kaasujen siirtoa.

Leijukerrostekniikka ei aseta polttoaineen laadulle mainittavia laatuvaatimuksia. Polttotekniikan etuna on mahdollisuus käyttää myös kosteita ja matalan lämpöarvon omaavia polttoaineita. Biopolttoaineet kuten kuori, hake, sahausjäte ja turve sopivat erityisen hyvin juuri leijukerrospolttoon. Lisäksi seospolttoaineena voidaan käyttää muun muassa kierrätyspolttoainetta, yhdyskuntajätettä tai lietettä. Poltettava materiaali pitää kuitenkin murskata niin pieneksi, että leijutus onnistuu.

Paineistettua leijukerroskattilaa käytetään ns. PFBC-voimalaitoksessa (pressurized fluidized bed combustion). 

## Lähteet
Cetoniinae

**Cetoniinae** on kovakuoriaisiin (Coleoptera) lehtisarvisten (Scarabaeidae) heimoon kuuluva alaheimo.

## Tribuksia

## Aiheesta muualla
* ITIS: Cetoniinae
Elena Fanchini

**Elena Fanchini** (30. huhtikuuta 1985 Lovere – 8. helmikuuta 2023) oli italialainen alppihiihtäjä, joka oli parhaimmillaan vauhtilajeissa.

Fanchini saavutti hopeaa Santa Caterinan MM-kisojen 2005 syöksylaskussa Janica Kostelicin jälkeen. Samana vuonna hän saavutti nuorten MM-kilpailuissa Bardonecchiassa hopeaa syöksylaskussa ja pronssía supersuurpujottelussa. Vancouverin olympialaisissa 2010 hän oli supersuurpujottelussa neljästoista. Schladmingin MM-kilpailuissa 2013 hän sijoittui syöksylaskussa yhdeksänneksi ja alppiyhdistetyssä 15:nneksi, Sotšin olympialaisissa 2014 syöksylaskussa 12:nneksi. Sankt Moritzin MM-kilpailuissa 2017 hän oli syöksylaskussa 14:s.

Fanchini voitti urallaan kaksi maailmancupin osakilpailua, syöksylaskut Lake Louisessa joulukuussa 2005 sekä Cortina d’Ampezzossa tammikuussa 2015. Kaudella 2013–2014 hän sijoittui kolmanneksi Beaver Creekin sekä Lake Louisen syöksylaskussa. Syöksylaskun maailmancupissa hän oli viides kaudella 2014–2015. Syöksylaskun Italian mestaruuden hän voitti vuosina 2005, 2007, 2010, 2011 ja 2012.

Myös Elena Fanchinin sisaret Nadia ja Sabrina ovat alppihiihtäjiä.

Fanchini kuoli 8. helmikuuta 2023 sairastettuaan syöpää.

## Lähteet
*

### Viitteet

## Aiheesta muualla

*Fanchinien virallinen sivusto
Goliathini

**Goliathini** on kovakuoriaisten (Coleoptera) lehtisarvisten (Scarabaeidae) heimon Cetoniinae-alaheimoon kuuluva tribus.

## Sukuja

## Lähteet

## Aiheesta muualla
* ''Beetles of the World, Volume 3: Goliathini (Part 1)'', NHBS 
* ''Beetles of the World, Volume 6: Goliathini (Part 2)'', NHBS 
* ''Beetles of the World, Volume 7: Goliathini (Part 3)'', NHBS 
* Cetoniinae - Rosenkäfer 
* Gilbert Lachaume: ''Goliathini''. Compiègne, Ranska : Sciences Nat, 1983-, Smithsonian Institution Libraries 

## Kirjallisuutta
* 
* 
*
Cetoniini

**Cetoniini** on kovakuoriaisiin (Coleoptera) lehtisarvisten (Scarabaeidae) heimon Cetoniinae-alaheimoon kuuluva tribus.

## Cetoniini-tribukseen kuuluvia sukuja niiden alatribuksissa
### [[Cetoniina]]

### [[Euphorina]]
* *[[Chlorixanthe]]*
* *[[Euphoria (kovakuoriaissuku)|Euphoria]]*

### [[Leucocelina]]
Hoffrén

**Hoffrén** (Ruotsissa myös **Hofrén**) on sukunimi, joka voi viitata muun muassa seuraaviin henkilöihin:
* Anu Hoffrén, (s. 1986), suomalainen jalkapalloilija
* Elina Hoffrén, (1927–2020), suomalainen näyttelijä
* Lennart Hoffrén (1919–1976), suomalainen kirjailija
* Pietari Hoffrén (1755–1820), suomalainen maanviljelijä ja valtiopäivämies
* Taito Hoffrén (s. 1974), suomalainen laulaja
* Tommi Hoffren, suomalainen kitaristi
* Veikko Hoffrén (1931–1988), suomalainen moukarinheittäjä
* Viljo Hoffrén (1930–2001), suomalainen kirjailija.

Myös seuraavien henkilöiden sukunimi oli alun perin Hoffrén:
* Eero Hiekkala (e. *Hoffrén*, 1893–1942) *Savon Sanomien* päätoimittaja
* Lassi Hiekkala (vuoteen 1907 *Hoffrén*, 1888–1951), suomalainen toimittaja ja kansanedustaja
* Wilho Soini (e. *Hoffrén*, 1854–1934), suomalainen kirjailija, sanomalehtimies ja pankinjohtaja.
Jens Pedersen

**Jens Pedersen** (s. 17. toukokuuta 1976) on suomalais-tanskalainen entinen salibandymaalivahti.

Pedersenin äidin puolelta oleva isoisä on kotoisin Tanskasta, jonka myötä hänellä on Tanskan kansalaisuus.

## Ura
Pedersen aloitti uransa heti salibandyliigassa Manse Unitedissa vuonna 1992, jossa hän pelasi neljä kautta. Sittemmin hän pelasi yhden kauden Koo-Veessa, josta matka jatkui Gunnersiin vuonna 1998. Kolmen Gunners-kauden jälkeen Pedersen siirtyi yhdeksän vietetyn vuoden jälkeen Tampereelta Jyväskylään, jossa hän saavutti SM-hopeaa kaudella 2004&ndash;2005 Happeen riveissä.

Kauden päätteeksi Pedersen siirtyi kahdeksi kaudeksi hämeenlinnalaiseen Trackersiin, jossa 7. tammikuuta 2007 hänestä tuli ensimmäinen maalivahti, joka on pelannut 300 ottelua salibandyliigassa.

Urallaan Pedersen edusti myös Tanskan salibandymaajoukkuetta vuosien 1998 ja 2002 MM-kisoissa.

## Uran jälkeen
Nykyisin Pedersen on ollut muun muassa perustamassa ja suunnittelemassa pelkästään salibandymaalivahdeille suunnattua varustemerkkiä Pedersen Collectionia.

## Saavutukset

* MM-kilpailut
**4. sija: 1998
* Suomen Cup: 2000
* Salibandyliiga
**SM-hopea: 2005

## Lähteet

## Aiheesta muualla
* Jens Pedersen Salibandyliigan sivuilla
Finn-Stroi

**Finn-Stroi Oy** oli suomalaisten rakentajien Neuvostoliittoon suuntautuvia rakennushankkeita varten perustama yhteenliittymä. Se toteutti suuria rakennusprojekteja nykyarvoltaan kaikkiaan yli 5,3 miljardin euron edestä. Niitä olivat:

*Kostamus-projekti 1977–1988 – 6,5 miljardia markkaa
*Svetogorskin paperitehdas 1972–1982 – 2,7 miljardia markkaa
*Viipurin selluloosa- ja paperitehdas, hotelli Lokki Johanneksessa, Pääjärven metsätyökeskus
*Norilskin maitotuotetehdas yhdessä Valion ja Hankkijan kanssa

Finn-Stroi perustettiin varsinaisesti Svetogorskin paperitehtaan rakennustöitä varten. Siinä oli osakkaana kahdeksan suurta suomalaista rakennusyritystä, pääosakkaina Polar-rakennus Oy, Haka, Puolimatka, Teräsbetoni, YIT. Myöhemmässä vaiheessa mukaan tuli lisäksi kuusi muulta osakasta, joista 1978 alussa tulivat Lemminkäinen Oy ja Palkki Oy sekä Perusyhtymä Oy. Finn-Stroin ideoija ja sen hallituksen pitkäaikainen puheenjohtaja oli Polar-rakennuksen toimitusjohtaja, vuorineuvos Kauko Rastas. Yrityksen johtajana toimi 16 vuotta Risto Kangas-Ikkala.

Risto Kangas-Ikkala kertoo Jyrki Koulumiehen toimittamassa muistelmateoksessaan, miten yritykset tuhlasivat rakennustoiminnasta saadut rahat. Ne tulouttivat Finn-Stroin tyhjäksi, ja 6,5 miljardin voitot hävisivät taivaan tuuliin.

Finn-Stroin nimen loppuosa tulee venäjän kielen sanasta *stroitelstvo* (), joka tarkoittaa rakennusteollisuutta.

## Lähteet
*Peruskivenä yhteistyö, Finn-Stroi Oy 1972–1982, Miestamo Riitta, Repo Jaakko, 
*

### Viitteet

## Kirjallisuutta
*Jyrki Koulumies, *Kohtalona Kostamus. Risto Kangas-Ikkalan muistelmat*. Siltala 2012
Suomalaiset historiapäivät

**Suomalaiset historianpäivät** on Lahdessa vuosittain toistuva historianluentotapahtuma, jossa käsitellään historian aiheita eri näkökulmista. Ensimmäisen kerran päivät järjestettiin vuonna 2000. Suomalaisilla historianpäivillä on julkaistu vuodesta 2003 Vuoden historiateoksen voittaja.  

Suomalaisilla historiapäivillä ovat luennoineet muun muassa:

* Max Jakobson
* Matti Klinge
* Jussi T. Lappalainen
* Harri Holkeri
* Mauno Koivisto
* Mart Laar
* Panu Rajala
* Päiviö Tommila
* Martti Turtola
* Seppo Zetterberg
* Henrik Meinander
* Heikki Talvitie
* Laura Kolbe
* Heleena Savela
* Päivi Lipponen
* Markku Kuisma
* Timo Soikkanen
* Hannu Soikkanen
* Jussi Pakkasvirta
* Hannu Juusola
* Jaakko Hämeen-Anttila
* Jussi Nuorteva
* Kustaa H. J. Vilkuna
* Seikko Eskola
* Erkki Tuomioja
* Pekka Visuri
* Jarmo Virmavirta
* Seppo Zetterberg
* Jyrki Vesikansa
* Laura Kolbe
* Tapio Bergholm
* Henrika Tandefelt
* Seppo Hentilä
* Risto Alapuro
* Pertti Haapala
* Martti Häikiö
* Jukka Tarkka
* Juhani Suomi
* Lasse Lehtinen
* Hannu Rautkallio
* Juhana Aunesluoma
* Markku Jokisipilä
* Simo Heininen
* Kimmo Rentola.

Tapahtuma järjestettiin aluksi Asikkalassa Johan Richard Danielson-Kalmarin Suviniemi-huvilalla, vaikkakin tilaisuudet pidettiin pääasiassa Lahden keskustassa, oppimiskeskus Fellmanniassa. Vuoden 2009 historianpäivät aloitettiin Vääksyn seurakuntakeskuksessa. Vuodesta 2011 ne on järjestetty Lahden Sibeliustalossa.

## Historiapäivien ajankohtia

## Lähteet

## Aiheesta muualla
*Suomalaiset historiapäivät -verkkosivusto
*Suomalaiset historiapäivät 2000-2011
Isotopia

**Isotopia** voi tarkoittaa seuraavia:
* alkuaineiden esiintymistä ydinrakenteeltaan eroavina muotoina, neutronimäärältään vaihtelevina isotooppeina
* matemaattisessa topologiassa homotopian yhtä muotoa
* semantiikassa merkityksen vaihtelun mahdollisuuksia ja niihin liittyviä rakenteita.
Viisi oppia

**Viisi oppia** muodostavat kiinalaisessa kulttuurissa ammattiryhmän, joka perustuu kiinalaisen kosmologian periaatteisiin. Viisi oppia ovat *shan* (山 shān, vuori), *yi* (醫 yī, lääkintä), *ming* (命 mìng, kohtalo), *bu* (卜 bǔ, ennustaminen) ja *xiang* (相 xiāng, ulkonäkö).

**Shan** kattaa henkisen opiskelun ja harjoitukset. Ennen vanhaan ihmiset ryhtyivät vuorilla asuviksi erakoiksi harjoitellakseen yksin, eristyksissä ulkomaailmasta.

Ensimmäisessä vaiheessa opiskellaan yleensä daolaisten kirjoja (esimerkiksi Laozi ja Zhuangzi). Seuraavan askelen muodostavat fyysiset ja hengitysharjoitukset (qigong, wushu). Kolmas vaihe on talismaanien laatiminen, pyhien sanojen (mantrojen) ja tekstien lausuminen sekä pitkäikäisyyttä tuovien alkemististen pillereiden käyttö.

**Yi** on lääketieteellisten menetelmien harjoitus. Siihen sisältyy yrttien, moksibustion ja akupunktion käyttö.

**Ming** on henkilön syntymäaikaan perustuva kohtalon tutkiminen. Siihen sisältyy viiden tähden astrologia, qizheng siyu, ziping bazi (4 pilarin astrologia) ja ziweidoushu.

**Bu** tarkoittaa kommunikointia taivaan kanssa, jotta saataisiin kuva tulevaisuuden tapahtumista.  Tärkeimmät ennusmenetelmät ovat yijing, meihua, najia yigua sekä kolme oppisuuntaa.  Yksi fengshuin esimuoto oli *buzhai* - talon arviointi ennustamalla.

**Xiang** käsittää kasvojen lukemisen, käsien lukemisen, luiden tunnustelun, fengshuin ja astronomian.

Kaikki viisi oppia liittyvät toisiinsa. Yleensä ihminen erikoistuu yhteen niistä, mutta hänen oletetaan hallitsevan ainakin alkeita muista.

Kun länsimainen tieteellinen näkemys haastoi perinteisen kiinalaisen maailmankatsomuksen, kiinalaiset pyrkivät määrittelemään viiden opin edustamien käytäntöjen kokonaisuutta tavalla, joka luonnehtii sekä niiden keskeistä ajatusta että tapaa, jolla ne eroavat länsimaisesta aineeseen keskittyvästä tutkimuksesta ja käytännöstä.  1900-luvulla luotiin termi "elämän oppi".  2000-luvulla jotkut kiinalaiset ovat alkaneet käyttää termiä "qiologia" eli oppi qistä.  Tällöin viisi oppia jaetaan kolmeen ryhmään kiinalaisen *kolmen aarteen* (sancai) mukaan:
*Taivas kattaa *ming*in ja *bu*n.
*Maa kattaa *xiang*in
*Ihminen käyttää *shan*iä ja *yi*tä.

## Lähteet
Sotatieteiden päivät

**Sotatieteiden päivät** on joka toinen vuosi nykyään Maanpuolustuskorkeakoulun tiloissa Helsingissä järjestettävät sotatieteiden päivät, johon yleisö voi vapaasti ilmoittautua etukäteen, koska ne järjestetään sotilasalueella Santahaminassa, jonne järjestetään linja-autokuljetus. Ensimmäisen kerran sotatieteiden päivät järjestettiin 2000. V sotatieteiden päivillä oli ennätysyleisönä 500 osanottajaa.

Tilaisuudessa käsitellään sodankäyntiä, johtamista ja puolustusvälinetekniikkaa lähinnä Maanpuolustuskorkeakoulun oppiainejaon mukaisesti eri luentotilaisuuksissa toisena päivänä yleisten aiheiden tultua käsitellyiksi ensimmäisenä päivänä. Kansainvälisen ulottuvuutensa vuoksi suuri osa luennoista pidetään englanniksi.

Varsinaisten sotatieteiden harjoittajien lisäksi alustajissa on myös liiketaloustieteen hallinnon ja politiikan tutkijoiksi katsottavia strategian tutkijoita.

## Aihepiirit
*23.-24.5.2012 "Muutos - syitä, ratkaisuja ja seurauksia" VII, Maanpuolustuskorkeakoulu 
* 25. - 26.5.2010, "Voima verkos­toissa - kestävä palapeli?” 
*2008 Sodankäynnin muutos  V, Maanpuolustuskorkeakoulu   
*2006                      IV, Maanpuolustuskorkeakoulu 
*2004                      III, Ritaritalo 
*2002                      II 
*2000                      I

Kaksipäiväisen tilaisuuden järjestävät Maanpuolustuskorkeakoulu, Suomen Sotatieteellinen Seura ry, Asehistorian liitto, Sotilasperinteen Seura, Sotilaspsykologinen Seura, Sotilassosiologinen Seura, Suomen Asehistoriallinen Seura, Suomen Humanitaarisen Oikeuden Seura, Suomen Lääkintäupseeriliitto, Suomen Sotahistoriallinen Seura, Suomen Sotahistorian Komissio.

## Katso myös
*Suomalaiset historiapäivät
*Tieteen päivät
*Yleisöluento

## Lähteet
István Báthory

**István Báthory** voi tarkoittaa seuraavia henkilöitä:
* István Báthory (Ecsed) (k. 1530), Unkarin varakuningas.
* István Báthory (Somlyó), (1477–1534), Transilvanian voivodi.
* Stefan Batory (1533–1586), edellisen nuorin poika. Transilvanian ruhtinas ja sittemmin Puola-Liettuan kuningas.
Amerikanaitomahonki

**Amerikanaitomahonki** (*Swietenia macrophylla*) on aitomahonkien sukuun (*Swietenia*) kuuluva trooppinen puulaji. Se kasvaa 45–60 metriä korkeaksi ja sen rungon halkaisija voi olla 80 senttimetriä. Lehdet kasvavat jopa 45&nbsp;cm pitkiksi, ja niissä on parillinen määrä lehdyköitä keskiruodin kahta puolta.

Se kasvaa luontaisena Keski-Amerikassa ja Etelä-Amerikassa. Amerikanaitomahonkia istutetaan puutavaraksi myös Kaakkois-Aasiassa ja Intiassa. Nykyisin Amerikasta tuleva amerikanaitomahonki tarvitsee CITES-luvan, mutta Intiasta ja Kaakkois-Aasiasta tuleva ei. IUCN on luokitellut amerikanaitomahongin erittäin uhanalaiseksi lajiksi, koska sen yksilömäärät ovat laskeneet voimakkaasti laajamittaisen kysynnän takia.

## Kuvia

Young tree I IMG 8665.jpg|Nuori puu Intiassa.
Fruit with leaves at Branch Canopy I IMG 8673.jpg|Hedelmä ja lehtiä.
Young Bark I IMG 8669.jpg|Nuori runko.


## Lähteet
Torpedomalawinahven

**Torpedomalawinahven** (*Pseudotropheus elongatus*) on afrikkalaisessa Malawijärvessä elävä endeeminen kirjoahvenlaji, jota pidetään myös akvaariokalana. Kerääminen akvaarioihin ja vesien saastuminen ovat aiheuttaneet sen, että laji luokitellaan vaarantuneeksi.

## Koko ja ulkonäkö
Torpedomalawinahvenkoiras voi saavuttaa jopa 17&nbsp;cm:n pituuden. Torpedomalawinahvenen pohjaväri on tummansininen vaaleamman sinisin pystyraidoin. Naaraiden väritys erityisesti koiraiden läheisyydessä on vaatimattomampi. Yksityiskohdat vaihtelevat eri muunnoksilla, joita on useita.

## Käyttäytyminen
Koiras voi käyttäytyä häiritsevästi niin oman lajinsa edustajia kuin muitakin kalalajeja kohtaan.

## Vesiolot ja ravinto
Torpedomalawinahvenet viihtyvät vedessä, jonka lämpötila on 22–25&nbsp;°C ja pH hieman emäksinen. Ravintonaan laji käyttää levää ja kasveja. Akvaariossa sopivaa ruokaa ovat spirulina-hiutaleet sekä kasvit.

## Katso myös
* Malawijärven biotooppiakvaario

## Lähteet